Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 98

8. évfolyam Mozgókép és médiaismeret modulból „A” és „B” változat készült, önálló cél- és feladatrendszerrel, illetve eltérõ tartalommal. A helyi tanterv készítésnél vagy az „A” vagy a „B” változatot lehet figyelembe venni. „A” változat Célok és feladatok A mozgóképkultúra és médiaismeret mint iskolai tárgy, elsõsorban a mozgóképi (film, televízió, videó, komputerjáték, web) szövegértés képességének fejlesztését és az audiovizuális média társadalmi szerepének, mûködési módjának tisztázását szolgálja, hiszen a média rendkívüli hatással van a korunk emberének tájékozottságára, személyiségére. Tömegek napirendjét osztja be a televízió; sugalmazza hogyan gondolkodjunk a világ dolgairól; étkezési, vásárlási divatokat indít, hõsöket, eszményeket, életcélokat teremt. Mivel a film, a televízió és az Internet átformálja a nyelvet, az értékrendet, a ritmusérzéket, az ízlést, a vágyakat, a hõsöket, a tabukat, a mûvészetet és a mûélvezetet, az alkotást és a befogadást egyaránt, a médianevelés a személyiségfejlesztés alapvetõ eszköze. A tantárgy oktatásának elsõdleges célja tehát, hogy a tanulók felkészültséget szerezzenek a különbözõ médiaszövegekkel kapcsolatban az önálló és kritikus attitûd kialakítására, és nyitott szemlélettel használják a hagyományos és az új médiumokat. Ehhez azonban alapszintû mozgóképnyelvi és mûvelõdéstörténeti tájékozottságra, a naiv fogyasztói szemlélet bizonyos fokú átértékelésére van szükség. Az ehhez szükséges képességek a nyolcadikos korosztálynál az élményekkel telített helyzetekben, mûvek és mûsorok feldolgozásával, önálló és csoportosan végezhetõ kreatív gyakorlatok sorozatában, a tematika tevékenységközpontú feldolgozásával fejleszthetõek, hogy a gyerekek nézõként meg tudják különböztetni a hírt a kommentártól, a szerzõi mûvet a mûfaji alkotástól, felismerjék az audiovizuális mûvek-mûsorok megformálásában megjelenõ tulajdonosi vagy politikai szempontokat. Fejlesztési követelmények A célokból és a feladatokból adódóan a sikeres mozgóképkultúra-médiaismeret oktatás kiemelten fejleszti a kommunikációs és együttmûködési készséget, támogatja az alkotásra való beállítódást, fejleszti a problémamegoldó képességet, a megfigyelés, a tájékozódás, a rendszerezés képességét. Elemzéssel és az alkotói szerepek gyakoroltatásával fejleszti a reális énkép kialakítását. A mûvészi alkotásokban feltáruló konfliktusok értelmezésével, a valós emberi sorsok átélhetõ megjelenítésével segíti a toleráns, másokkal szemben empatikus személyiség kialakítását, az életvezetés és az érvényesülés során adódó krízishelyzetek humánus kezelését. A mozgóképkultúra és médiaismeret oktatása során tudatosítani kell, hogy a mozgóképi közlésmód miért és miképpen alkalmas a tapasztalati világ reprodukálására és egyúttal a személyes közlésre. Tudatosítani kell, hogy a mediatizálódó kommunikáció (pl. a szórakoztatóiparban) miért és miképpen veszélyezteti a magakultúrát és egyúttal a személyiség autonómiáját (pl. információfüggõség, kényszerfogyasztás), de azt is, hogy a technikai képreprodukció és a hálózati kommunikáció egyidejûleg miféle esélyt hordoz a kulturális örökség védelmére, a választás képességének fejlesztésére (pl. digitális archívumok, társadalmi nyilvánosság). Az audiovizuális szövegek szövegértési képességének fejlesztése során arra is törekedni kell, hogy a tanulók ismerjék fel a médiaszövegekben megjelenõ kulturális mintákat. Az értelmezés egyik rétege tehát az ábrázolásban megmutatkozó szerzõi vagy mûfaji dominancia (személyesség, stílus, konvenció) és a befogadásban megmutatkozó nézõi szerep (elvárás, azonosulás) felismerése, míg a másik meghatározó réteg a médiaszövegek befolyásoló, gyakran rejtett érték- és érdekrendszerének felismerését jelenti. Ezért a tárgy oktatása során az iskolának biztosítania kell, hogy a tanulók a megfelelõ mozgóképi alkotások tanulmányozása útján lehetõséget kapjanak saját személyiségük jobb megismerésére, történelmi, társadalmi és kulturális összefüggések felismerésére, a tömegkommunikációs eszközök kritikus és szuverén használatára. A mozgóképkultúra és médiaismeret óráin a diákoknak lehetõséget kell biztosítani arra is, hogy alkalmas kreatív gyakorlatokkal fejlesszék mozgóképi kifejezõ képességüket és kifejezõkedvüket, ezzel segítve õket személyes és árnyalt audiovizuális mondandójuk megfogalmazásában. Belépõ tevékenységformák Mûvek, mûsorok ill. azok részleteinek csoportos vagy kiscsoportos megtekintése [a mozgóképi szövegek (film, televízió, videó, komputerjáték, web) terjedelmébõl adódóan a kötött órai kereteken belül többnyire csak a szövegek részleteken keresztüli felidézése, elemzése tervezhetõ, a mûveket a kötött idõkereteken kívül kell megtekinteni]. Mozgóképi szövegek feldolgozása egyéni, kiscsoportos vagy csoportos formában: – kreatív gyakorlati feladatokkal (pl. felidézés, asszociáció, jelenetek, képsorok kiválasztása, csoportosítása, átszerkesztése) – megbeszélés útján (pl. állítások megfogalmazása, feltevések ütköztetése, értelmezés). Az ábrázolás eszközeinek tanulmányozása: önálló vagy kiscsoportos feladatok [pl. képek csoportosítása, kollázs-készítés, szövegkiegészítés, story-board (rajzos skiccekkel illusztrált beállítás-terv), ill. jelenetterv készítése, élõkép (pillanatra megdermedõ szituáció) kialakítása, árnyjáték, fõcím-készítés (pl. egy tévémûsor bejelentkezõ képsora), kommentár ill. hangalámondás készítés]. Rövid tanulói beszámoló, kiselõadás, demonstráció (pl. mûvelõdéstörténeti, technikatörténeti háttér ismertetése szakirodalom vagy önálló informálódás alapján, optikai eszközök készítése, bemutatása). Projektmunka: az órakeretet meghaladó, és hosszabb idõszakra (3–6 hét) kiadott, gyakran több lehetõség alapján választható egyéni vagy kiscsoportos feladatok, tevékenységi formák (pl. kutatás, adatok, tények, információk összegyûjtése, rendszerezése és feldolgozása − sajtóanyagokra, mozimûsorokra, rádió és televízió mûsorokra, weblapokra, reklámkampányokra vonatkozóan, esettanulmány készítése, önportré, fotó, ill. videoetûd készítése, forgatókönyv készítése, interjú készítése, filmelõzetes megtervezése, ill. elkészítése, logó, ill. címlaptervezés, munkanapló készítése). Témakörök Tartalmak Mozgóképnyelv A mozgókép elõzményei, a film és a mozi felfedezése A mozgóképi közlés elõzményei (történetmesélés képekkel, képsorozatok, képregény). A technikai képrögzítés és érzékelés alapjai, eszközei. Sokszorosítás, távközlés, tömegkommunikáció. A mozgókép alaptulajdonságai A mozgókép kettõs természete (reprodukció és ábrázolás). A folyamatos tér és idõ felbontása és újraszerkesztése (jelenet, képsor, beállítás). A nézõi figyelem irányítása, a kiemelés Közelkép, megvilágítás, ismétlés, hossz és tempó. A mozgóképi elbeszélés Az események idõbeli és oksági rendje. Expozíció és lezárás. Fordulat és epizód. Cselekmény, történet, elbeszélés. A montázs szerepe a tér és az idõ mozgóképi ábrázolásában Filmtér és filmidõ (folyamatos, párhuzamos és a korábbi idõben játszódó cselekvés ábrázolása). Mozgóképi szövegek rendszerezése A mozgóképi szövegek rendszerezésének alapjai Az eltérõ hordozók alapján (a celluloidtól a digitális adathordozóig). A megjelenés helye szerint (a mozitól a televízión át a komputerjátékig és az Internetig). A valóság ábrázolásához való viszony szerint (dokumentum–fikció). Tematikai és ábrázolási rokonságok mentén (mûfajiság). A média társadalmi szerepe A médiumok és a tömegkommunikáció A könyvnyomtatástól az internetig: a közvetítõ közeg jelentõsége, a társadalmi nyilvánosság. A média saját és átvett funkciói Az informálás és az üzleti-gazdasági funkció. A mediatizált közlésmód néhány jellemzõ tulajdonsága Ki üzen, kinek és miért: a média intézményei, tulajdonosai, közösége.A mûsoridõ mint tulajdon. A közszolgálati és a kereskedelmi média. A közönség mint vevõ és áru. Amirõl a mûsorfüzet árulkodik: a mûsorrend. Hol és mikor villog a képernyõ: médiafogyasztási szokások megfigyelése. A befolyásolás technikái: mûsorrend, tematizáció, csatornaimage kialakítása, a nézettség maximalizálásának elve, a sorozatelv. A valóság médiareprezentációja A nemek, foglalkozások, életmódminták, kisebbségek, stb. tapasztalati valóságtól eltérõ megjelenítése a médiában. Jellegzetes médiaszövegek, mûsortípusok A reklám A reklám szerepe a demokratikus tömegtársadalmakban (a választás lehetõsége és kényszere). A célcsoport. A hírmûsor Amitõl a hír hírré válik. Hír és kommentár megkülönböztetése. A továbbhaladás feltételei A tanuló legyen tisztában a mozgóképi közlésmód formanyelvi alapjaival. Az ábrázolás megismert eszközeit a mozgóképi szövegek értelmezése során alkalmazni is tudja. Képes a technikai reprodukció és a személyes közlés elhatárolására, a beállítások és a jelenetek elkülönítésére, leírása és értelmezésére. Az egyes mozgóképi szövegeket tudja elkülöníteni a valóság ábrázolásához való viszonyuk szerint: tudjon különbséget tenni pl. a dokumenumfilm és a játékfilm között. Az életkorának megfelelõ szinten képes a különbözõ médiumokból és médiumokról szóló ismeretek összegyûjtésére, azok rendszerezésére, az önálló megfigyelésekre. Tudjon érvelni olyan vitában, amely a médiaszövegek (pl. reklám, hírmûsor) valóságtartalmáról folynak. A mozgóképi szövegekkel, a média mûködésével kapcsolatos ismereteit a mûsorválasztás során is alkalmazni tudja. „B” változat Célok és feladatok Az audiovizuális médiumok nyelvének, mûködésének, szerteágazó alkalmazási területeinek és kulturális jelentõségének alapszíntû ismerete ma már az általános mûveltséghez tartozik. A tanulók ezen a téren zavarbaejtõen gazdag tapasztalatokkal rendelkeznek, ezek értelmezése azonban komoly kihívást jelent az iskola számára. Bonyolult kulturális és társadalmi jelenségek tanulmányozásához kell a serdülõk életkorának megfelelõ eszközöket találnunk. A képzés elsõsorban élmény- és mûközpontú megközelítésre törekszik, amely bátran él az egyes témakörök aktív, a tanulók alkotó kedvére építõ feldolgozásának módszereivel. Fejlesztési követelmények Alapvetõ cél az érzékenység elmélyítése, valamint az audiovizuális kultúra alapelemeinek elsajátítása, a médiumok kínálta élmény- és ismeretszerzési lehetõségek szuverén, differenciált használatára irányuló magatartás fejlesztése. A tanulók betekintést nyernek (és némi gyakorlati jártasságot szereznek) a technikai képreprodukción alapuló ábrázoló eljárásokba. Megismerkednek a filmek és televíziós mûsorok értelmezésének elemi szempontjaival. Megtanulnak különbséget tenni képmás és valóság között, illetve a különféle ábrázolási eljárások, mûfajok és mûsortípusok között. Tudatosítják az audiovizuális médiumoknak a mindennapi életre és a személyiség fejlõdésére gyakorolt kivételes hatását. Olyan szempontokkal és összefüggésekkel ismerkednek, amelyek lehetõvé teszik, hogy a médiumokban megjelenõ nézetekkel és magatartásmintákkal kapcsolatban reflexív, kritikus viszonyt alakítsanak ki. Belépõ tevékenységformák Mûsorok, filmek, sajtóközlemények megvitatása, feldolgozása a tanórán, illetve egyénileg. Játékos gyakorlatok az egyes kifejezõ eszközök, értelmezési eljárások és hatásmechanizmusok „kipróbálására”. Képanimációs, montázs-, fotó és egyéb kreatív gyakorlatok. Mozilátogatás, a látottak közös feldolgozása. Egyéni és közös élmények, események audiovizuális megörökítése a rendelkezésre álló technikai eszközöktõl függõen. Médiumok Könyvtárban, színházban, moziban, a képernyõ elõtt. A sajtó. Rádió, televízió, videó, Internet, multimédia. A közvetítõ közeg jelentõsége a kommunikáció során. A médiumok megváltozott szerepe korunkban. A mozgókép felfedezése Történetmesélés képekkel. Képsorok, képanimáció, fényképezés. Beszédes képek, jelentõs tárgyak, gesztusok párbeszéde az életben és a képernyõn. Szavak és képek viszonya. Sokszorosítás, távközlés, tömegkommunikáció. A látható ember Kép és képzelet. Technikai képmás és valóság. A mozgóképkultúra fejlõdésének mérföldkövei. Mire való a mozgókép? Mozgóképi szövegek, mûfajok, mûsortípusok megkülönböztetése (pl. játékfilm, dokumentumfilm, híradó, reklám, sorozat, élõ közvetítés, ismeretterjesztõ mûsor). Láss, ne csak nézz! A látvány értelme és az elbeszélés folytonossága. Filmtörténetek, mozihõsök. Cselekmény és elbeszélés. Tájékozódás a térben és az idõben. A montázs fogalma. Hogyan mûködik a televizió? Technika, üzlet, politika, mûvészet. A mûsorrend. Tallózás a mûsorfüzetben és a csatornák között. A közvélemény befolyásolása. Magatartásminták, hatásmechanizmusok. Azonosulás, kritika, részvétel és részvétlenség a képernyõ elõtt. A televízió hatása a mindennapi életre, testi és lelki egészségünkre, az ízlésre és a környezetre. A továbbhaladás feltételei A tanuló ismerje fel az ábrázolás, értelmezés és hatáskeltés elemi audiovizuális eljárásait. Ismerkedjen meg a technikai reprodukciós és képátviteli eljárások alapjaival. Sajátítsa el a látott történetek megértéséhez szükséges képességeket. Tudatosan válasszon mûsorok, illetve élmény- és ismeretforrások között. EGÉSZSÉGTAN

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes